Uredba Komisije (ES) št. 2381/94

z dne 30. septembra 1994

o spremembi Priloge II k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 1468/94 [2], in zlasti člena 13 Uredbe,

ker so nekatere države članice zaprosile, da se nekatera gnojila, ki niso navedena v Prilogi II k Uredbi (EGS) št. 2092/91, vanjo vključijo ob upoštevanju dejstva, da se sedaj uporabljajo v ekološkem kmetovanju v skladu s kodeksom ravnanja v ekološkem kmetovanju, ki se tradicionalno uporablja v nekaterih državah Skupnosti; ker je preučitev teh prošenj pokazala, da so zahteve iz člena 7 (1) (b) izpolnjene;

ker je prav tako treba opredeliti opis nekaterih gnojil, vključenih v Prilogo II k Uredbi (EGS) št. 2092/91, da se zagotovi vrsta in izvor navedenih proizvodov;

ker se je izkazalo, da je treba natančneje opredeliti pogoje za uporabo nekaterih gnojil in zahtev glede njihove sestave zaradi zagotovitve, da so zahteve, ki urejajo vključitev v Prilogo II k Uredbi (EGS) št. 2092/91, kakor so opredeljene v členu 7 (1) (b), v celoti izpolnjene;

ker je treba omogočiti prehodno obdobje za odprodajo zalog proizvodov, ki so črtani iz dela A Priloge II k Uredbi (EGS) št. 2092/91;

ker so ukrepi, predvideni v tej uredbi, v skladu z mnenjem odbora, ustanovljenega v skladu s členom 14 Uredbe (EGS) št. 2092/91,

SPREJELA NASLEDNJO UREDBO:

Člen 1

Del A Priloge II k Uredbi (EGS) št. 2092/91 se s tem nadomesti s Prilogo k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Proizvodi, črtani iz dela A Priloge II k Uredbi (EGS) št. 2092/91, kakor je veljala pred datumom začetka veljavnosti te uredbe, se lahko še uporabljajo do porabe obstoječih zalog pod prej veljavnimi pogoji najpozneje do 1. julija 1995.

Proizvodi, določeni v delu A Priloge II k Uredbi (EGS) št. 2092/91 pod strožjimi pogoji, kakor so bili pogoji pred datumom začetka veljavnosti te uredbe, se lahko še uporabljajo do porabe obstoječih zalog pod prej veljavnimi pogoji najpozneje do 1. julija 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. septembra 1994

Za Komisijo

René Steichen

Član Komisije

[1] UL L 198, 22.7.1991, str. 1.

[2] UL L 159, 28.6.1994, str. 11.

--------------------------------------------------

PRILOGA

PRILOGA II

Del A

Proizvodi, izjemoma odobreni za izboljšanje prsti in gnojenje, v skladu s Prilogo I (2)

Ime | Opis, zahteve glede sestave, pogoji uporabe |

Sestavljeni proizvodi ali proizvodi, ki vsebujejo samo materiale, naštete v tej prilogi: | |

—Hlevski gnoj | Proizvod, ki je sestavljen iz mešanice živalskih iztrebkov in rastlinskega materiala (hlevski nastilj); Potreba, ki jo prizna kontrolni organ; Oznaka živalske vrste; Iz ekstenzivne živinoreje in samo v smislu člena 6 (5) Uredbe Sveta (EGS) št. 2328/91 [1], kakor je bila nazadnje spremenjena z Uredbo (ES) št. 3669/93 [2]. |

—Posušen hlevski gnoj in dehidriran gnoj perutnine | Potreba, ki jo prizna kontrolni organ; Oznaka živalske vrste; Iz ekstenzivne živinoreje in le v smislu člena 6 (5) Uredbe (EGS) št. 2328/91. |

—Kompostirani živalski iztrebki, vključno z gnojem perutnine in kompostiranim hlevskim gnojem | Potreba, ki jo prizna kontrolni organ; Oznaka živalske vrste; Prepovedano, če izvira iz industrijskega kmetijstva. |

—Tekoči živalski iztrebki (gnojevka, urin, itn.) | Uporaba po kontrolirani fermentaciji in/ali ustrezni razredčitvi; Potreba, ki jo prizna kontrolni organ; Oznaka živalske vrste;. Prepovedano, če izvira iz industrijskega kmetijstva |

—Šota | Uporaba omejena na vrtnarstvo (zelenjadarstvo, gojenje cvetja in drevja, drevesnica. |

—Substrat za gojenje gob | Začetna sestava substrata se mora omejiti na proizvode iz tega seznama. |

—Iztrebki deževnikov (vermikompost) in žuželk | |

—Gvano | Potreba, ki jo prizna kontrolni organ; |

—Kompostirana mešanica rastlinskega materiala | Potreba, ki jo prizna kontrolni organ; |

—Proizvodi ali stranski proizvodi živalskega izvora, kot sledi:krvna mokamoka iz parkljevmoka iz rogovkostna moka ali deželatinirana kostna mokaživalsko ogljeribja mokamesna mokamoka iz perja, dlake in "chiquette"volnakrznodlakamlečni izdelki | Potreba, ki jo prizna kontrolni organ; |

—Proizvodi in stranski proizvodi rastlinskega izvora za gnojenje(na primer, moka iz pogač po stiskanju semen oljnic, kakavove lupine, ostanki po izdelavi slada, itn.) | |

—Morske alge in proizvodi iz alg | Samo če se pridobivajo s: (i)fizikalnimi procesi, ki vključujejo dehidracijo, zamrzovanje in mletje;(ii)ekstrakcijo z vodo ali vodno kislo in/ali alkalno raztopino,(iii)fermentacijo. |

—Žaganje in lesni sekanci | Les, ki po poseku ni bil kemično obdelan. |

—Kompostirano lubje | Les, ki po poseku ni bil kemično obdelan. |

—Lesni pepel | Iz lesa, ki po poseku ni bil kemično obdelan. |

—Mehki surovi fosfat | Proizvod, kakor ga opredeljuje Direktiva Sveta 76/116/EGS [3], kakor je bila nazadnje spremenjena z Direktivo 89/284/EGS; [4] Vsebnost kadmija enaka ali manjša od 90 mg/kg P205. |

—Aluminijev kalcijev fosfat | Proizvod, kakor ga opredeljuje Direktiva 76/116/EGS, kakor je bila nazadnje spremenjena z Direktivo 89/284/EGS; Vsebnost kadmija enaka ali manjša od 90 mg/kg P205; Uporaba omejena na bazična tla (pH > 7,5). |

—Bazična žlindra | Potreba, ki jo prizna kontrolni organ; |

—Surova kalijeva sol(na primer; kainit, silvinit, itn.) | Potreba, ki jo prizna kontrolni organ; |

—Kalijev sulfat, ki vsebuje magnezijevo sol | Potreba, ki jo prizna kontrolni organ; Pridobiva se iz surove kalijeve soli. |

—Droži in ekstrakt iz droži | Amonijeve droži so izključene. |

—Kalcijev karbonat naravnega izvora(na primer: kreda, lapor, zmlet apnenec, bretonski ameliorant (maërl), fosfatna kreda) | |

—Magnezijev in kalcijev karbonat naravnega izvora(na primer: magnezijeva kreda, zmlet magnezijev apnenec, itn.) | Izključno naravnega izvora; Potreba, ki jo prizna kontrolni organ; |

—Magnezijev sulfat (na primer: kiezerit) | |

—Raztopina kalcijevega klorida | Zdravljenje listov jablan po ugotovljenem pomanjkanju kalcija; Potreba, ki jo prizna kontrolni organ; |

—Kalcijev sulfat (mavec) | Proizvod, kakor ga opredeljuje Direktiva 76/116/EGS, kakor je bila spremenjena z Direktivo 89/284/EGS; Izključno naravnega izvora. |

—Elementarno žveplo | Proizvod, kakor ga opredeljuje Direktiva 76/446/EGS, kakor je bila spremenjena z Direktivo 89/284/EGS; Potreba, ki jo prizna kontrolni organ; |

—Oligoelementi | Oligoelementi, vključeni v Direktivo 89/530/EGS; [5] Potreba, ki jo prizna kontrolni organ; |

—Natrijev klorid | Izključno kamena sol; Potreba, ki jo prizna kontrolni organ |

—Kamena moka | |

[1] UL L 218, 6.8.1991, str. 1.

[2] UL L 338, 31.12.1993, str. 26.

[3] UL L 24, 30.1.1976, str. 21.

[4] UL L 111, 22.4.1989, str. 34.

[5] UL L 281, 30.9.1989, str. 116.

--------------------------------------------------